Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
IDF jatkaa etenemistä syvemmälle Gazaan.
Operaatiot painottuvat nyt Keski- ja Etelä-Gazaan.
Iranin määräyksestä tapahtuneessa huthien iskussa -
rahtilaivaan Adeninlahdella kuoli kolme miehistön jäsentä.
Hizbollahin raketti-iskut Pohjois-Israeliin jatkuvat.
IDF:n operaatiot terroristeja ja näiden infrastruktuuria vastaan -
jatkuvat Gazassa -
painottuen erityisesti Keski-Gazaan sekä Etelä-Gazan Khan Junisiin.
Puolustusvoimat (IDF) tiedotti, -
että IDF eliminoi noin 10 terroristia Gazan keskiosassa -
sekä tuhosi sotilastarvikkeita useissa eri paikoissa.
Operoidessaan Khan Junisin Al-Qararassa IDF:n joukot -
näkivät kuuden aseistetun terroristin menevän sotilasalueelle, -
jossa oli laukaisualusta.
Paikalle ohjattu IDF:n hävittäjä iski alueelle ja eliminoi terroristit.
Operoidessaan -
Khan Junisissa sijaitsevalla Qatarin tukemalla Hamadin alueella -
IDF:n joukot löysivät asetehtaan, räjähteitä ja muita sotilastarvikkeita.
Joukot paikallistivat myös terroritunnelikuiluja sekä tuhosivat -
islamististen terrorijärjestöjen käyttämiä komentokeskuksia.
Haifan laivastotukikohdassa -
järjestettiin 148. meriupseerikurssin valmistujaisseremonia.
Laivaston komentaja, kontra-amiraali David Saar Salma -
antoi puheessaan ymmärtää, että taistelu vihollista vastaan jatkuu, -
kunnes se on täysin tuhottu.
Hän siteerasi psalmia 18: "Minä ajan vihollisiani takaa ja saavutan heidät -
enkä palaja, ennen kuin teen heistä lopun."
Tämä on 148. meriupseerikurssin valmistujaisseremonia.
Samaan aikaan sota riehuu lähellä. Kontrasti näyttää jyrkältä, -
mutta harjoittelu ja sotamenestys ovat täysin kytköksissä toisiinsa.
Keskellä Israelin kansan historiallista koettelemusta -
toteutamme sukupolvelta toiselle vannottua valaa:
puolustamme kotimaata ja Israelin vapautta -
sekä takaamme kansakuntamme olemassaolon jatkuvuuden.
Israelin puolustusvoimien miehet ja naiset, -
jotka tuona lauantaina kohtasivat julman vihollisen, surivat yhdessä -
ja muuttivat kyyneleensä Operaatio Rautamiekoiksi.
Kuten Kirjojen kirja sanoo: "Minä ajan vihollisiani takaa ja saavutan heidät -
enkä palaja, ennen kuin teen heistä lopun."
Puheenvuoron tilaisuudessa käytti myös -
IDF:n esikuntapäällikkö, kenraaliluutnantti Herzi Halevi.
Hän painotti -
Israelin laivaston tärkeää tehtävää Israelin turvallisuuden takaajana.
Matkanne alussa ette voineet kuvitellakaan, -
miten vaikeassa tilanteessa kurssinne päättyy:
sotaa käydään monella rintamalla.
IDF toimii maalla, merellä ja ilmassa, useilla eri sektoreilla.
IDF saa päivittäin merkittäviä voittoja edistäessään sodan tavoitteita.
Aloitimme vaikeasta tilanteesta -
ja jouduimme maksamaan raskaan hinnan verellämme.
Siitä toettuamme olemme operoineet määrätietoisesti -
puolustaaksemme turvallisuuttamme, tulevaisuuttamme ja kotejamme.
Merisektorin valvominen on Israelin turvallisuuden kannalta elintärkeää.
Se pitää sisällään talous- vyöhykkeemme vesien turvaamisen, -
strategisen omaisuutemme suojelun ja hyökkäystoimet -
terroristeja, heidän infrastruktuuriaan ja suorituskykyjään vastaan -
lähellä ja kaukana olevilla merialueilla.
Nämä ovat vain kapea otos laivaston keskeisistä tehtävistä.
Israel jatkaa merivoimiensa vahvistamista.
Samaan aikaan Jemenin huthien hallitsema -
Iranin liittolainen Ansar Allah on jatkanut -
laivaliikenteen häirintää strategisella Bab el-Mandebin salmella -
ja muilla lähialueiden vesiväylillä tekemällä iskuja rahtialuksia vastaan.
Tuorein isku tapahtui Adeninlahdella, -
missä Ansar Allah iski MV True Confidence -rahtialukseen.
Alus on rekisteröity Barbadokselle, ja se on kreikkalaisomisteinen.
Jemenin merivoimat suoritti täsmäoperaation -
amerikkalaislaiva True Confidencea vastaan Adeninlahdella.
Operaatio toteutettiin useilla meriohjuksilla.
Isku oli tarkka, ja sen seurauksena alus syttyi tuleen.
Operaatio tapahtui sen jälkeen, kun aluksen miehistö ei piitannut -
Jemenin merivoimien varoitusviesteistä.
Valitettavasti iskussa kuoli kolme miehistön jäsentä.
Aluksen hätäkutsuun vastannut Intian laivaston alus -
pelasti loput miehistön jäsenet -
ja kuljetti nämä sairaalaan Djiboutiin saamaan jatkohoitoa vammoihinsa.
Lähetimme paikalle helikopterin, joka löysi miehistön.
Pelastimme helikopteriin kahdeksan ihmistä.
Sitten lähetimme paikalle veneen, -
koska jotkut ihmiset olivat niin pahoin loukkaantuneita, -
ettei heitä saatu pelastettua helikopteriin.
Heidät kuljetettiin veneillä laivalle.
USA:n ulkoministeriö -
kommentoi Iranin määräyksestä tapahtunutta tappavaa iskua.
Huthit ovat jatkaneet häikäilemättömiä -
ja viattomien siviilien hyvinvoinnista piittaamattomia iskujaan -
Punaisellamerellä.
Valitettavasti ja traagisesti iskussa kuoli nyt viattomia siviilejä.
Yhdysvallat asettaa huthit vastuuseen iskuistaan.
Iskut eivät ainoastaan häiritse kansainvälistä rahtiliikennettä -
ja merenkulun vapautta kansainvälisillä vesillä -
sekä vaaranna merenkävijöitä, vaan ne tappoivat nyt useita merimiehiä.
Vetoamme muihinkin hallituksiin, että ne vaativat huthit vastuuseen iskusta.
USA ilmoitti jatkavansa ilmaoperaatioita, -
joilla heikennetään Ansar Allahin Iranilta saamaa aseistusta.
Lisäksi jatketaan pakotteita, -
jotka kohdistuvat huthien johtoon ja Iranin varoihin, -
joita käytetään aseiden salakuljettamiseen Jemeniin.
Huthijohtaja alleviivasi ryhmänsä päättäväisyyttä.
Sotilaalliset operaatiomme jatkuvat.
Meillä on varattuna yllätyksiä, -
jollaisia vihollisemme eivät lainkaan osaa odottaa.
Emme halua puhua niistä vielä.
Aloitamme toimilla, ja vasta sitten on puheiden vuoro.
Vihollisemme tulevat kokemaan todellisen yllätyksen.
Tuhansia uusia tulokkaita liittyi Ansar Allahin riveihin -
osana Iranin rahoittamaa kampanjaa,-
jonka tavoitteena on laajentaa liittolaisjoukkoja -
taisteluun Israelia ja länttä, eritoten USA:ta ja Britanniaa, vastaan.
Kampanjan nimellä "al-Aqsan tulva" -
viitataan Jerusalemin Temppeli- vuorella sijaitsevaan moskeijaan.
Haluamme lähettää viestin Allahin vihollisille, -
että olemme valmiit toimimaan heti, -
kun johtaja Abdul Malik Badreddine al-Houthi antaa käskyn.
Saavutamme palestiinalaisveljiemme puolesta voiton Allahin vihollisista.
Britannialle ja USA:lle sanomme:
te ette saa meitä lopettamaan, ettekä te pelota meitä laivoillanne.
Upotamme ne mereen.
Me valmistuimme al-Aqsan tulva -kurssilta, -
joka järjestettiin täällä Ma'eenin alueella.
Kurssilta valmistui yhteensä yli 20 000 kokelasta.
Iranin liittolainen Hizbollah -
ampui jälleen useita raketteja Pohjois-Israeliin -
aiheuttaen vähäistä vahinkoa. Vihollisuudet näyttävät kiihtyvän.
Samaan aikaan USA:n johtamat ponnistelut -
tulitauon aikaansaamiseksi alueelle jatkuvat.
Libanonin pääministeri Najib Mikati sanoi libanonilaismedialle, -
että läpimurtoa ei ole vielä saavutettu.
Tiedustelutietojen mukaan Gazaan saadaan tulitauko ennen ramadania.
Meidän asiamme osalta neuvottelut jatkuvat myös ramadan-kuun aikana.
USA:n lähettiläs Amos Hochstein antoi meille ehdotuksen.
Puhemies Berri perehtyy siihen.
Vastaamme Hochsteinille, ja olemme myös esittäneet hänelle kysymyksiä, -
joihin odotamme vastauksia.
Kerromme Hochsteinille kantamme kahden vuorokauden sisällä.
Punainen Risti on huolissaan siitä, -
kestääkö Libanonin terveydenhuoltojärjestelmä -
Hizbollahin ja Israelin välisen korkean intensiteetin sodan.
Tämä kriisi on vaikuttanut monin tavoin koko terveydenhuoltosektoriin.
Resurssit ovat puutteelliset, -
eikä tarvittavia investointeja ole voitu tehdä.
Tätä tärkeää sektoria ei ole tuettu kuten olisi pitänyt.
Lisäksi monet terveydenhuollon työntekijät ovat lähteneet maasta.
Tilanne huolestuttaa.
On tärkeää huomata, -
että Libanonin terveysministeriö ja yleisten töiden ministeriö -
toimivat täysin Iranin tukeman Hizbollahin alaisuudessa.
Kiitos seurasta.
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.